b'\n_START_ARTICLE_\nRokometni klub Maribor Branik\n_START_SECTION_\nZa\xc4\x8detki kluba\n_START_PARAGRAPH_\nZgodovina kluba sega v leto 1925. 21. julija 1925 je skupina \xc5\xa1portnic 1. SSK MB odigrala prvo uradno tekmo v Ljudskem vrtu. \xc5\xa0lo je za veliki rokomet na velikem travnatem igri\xc5\xa1\xc4\x8du, v tej tekmi pa so maribor\xc4\x8danke premagale igralke iz Murske Sobote. Leta 1928 so igralke 1. SSK MB postale dr\xc5\xbeavne prvakinje._NEWLINE_Mo\xc5\xa1ki rokomet se je za\xc4\x8del razvijat po 2. svetovni vojni. Leta 1949 je bila prva uradna tekma mo\xc5\xa1ke ekipe Poleta v velikem rokometu na igri\xc5\xa1\xc4\x8du v Ljudskem vrtu. Leta 1950 so odigrali prvo uradno mednarodno tekmo proti rokometa\xc5\xa1em Uniona iz Gradca._NEWLINE_Leta 1951 se je Polet preimenoval v Branik.\n_START_SECTION_\nPonovno formiranje\n_START_PARAGRAPH_\nLeta 2003 se formira Mo\xc5\xa1ko rokometno dru\xc5\xa1tvo Maribor Branik, ki se vkluci v Zvezo \xc5\xa1portnih dru\xc5\xa1tev Branik, ki s samim klubom iz preteklosti nima razen imena Branik ni\xc4\x8desar skupnega. Skupina sedmih zanesenjakov se odlo\xc4\x8di, ustanoviti rokometno dru\xc5\xa1tvo, zaradi obuditve rokometa kot panoge. Z nastopanjem zacnejo ze v sezoni 2003\xe2\x80\x9304 v 3. DRL (Dr\xc5\xbeavna rokometna liga) in zaradi dobrih rezultatov napredue v 2. DRL - VZHOD. V sezoni 2005\xe2\x80\x9306 si pribori uvrstitev v 1. B DRL._NEWLINE_V sezoni 2008\xe2\x80\x9309 ekipa v 1.B DRL na koncu osvoji 2. mesto in si tako zagotovi nastopanje v 1. A DRL. Hkrati osvoji 3. mesto v Pokalu RZS.'